
R E F E R A T   D E   A P R O B A R E
[bookmark: _Hlk190861345]privind darea în administrare Grădiniței cu Program Prelungit „Floare de Colț” Brad a unor imobile, proprietatea publică a Municipiului Brad


	Prin adresa nr. 285/18.02.2025, înregistrată la Primăria Municipiului Brad sub nr.17882/18.02.2025 Grădinița cu Program Prelungit ”Floare de Colț” a solicitat transmiterea în administrare a unor imobile – construcții și teren, situate în municipiul Brad, județul Hunedoara, identificate prin Cărțile Funciare nr. 67081 Brad și, respectiv, nr. 67132 Brad.
[bookmark: _Hlk190857141]	Bunurile imobile sunt proprietatea publică a Municipiului Brad și sunt necesare desfășurării activității educaționale a Grădiniței cu Program Prelungit „Floare de Colț”. Mai mult, preluarea acestora în administrare este necesară și pentru obținerea autorizării/acreditării ARACIP.
Lista bunurilor imobile (teren și clădiri), anexă la proiectul de hotărâre, cuprinde elementele de identificare ale construcțiilor, date cadastrale, valoarea de inventar și situația juridică.
Precizez că darea în administrare se va face pe baza unui contract de administrare, pe o perioadă de 10 ani de la data semnării contractului,  cu posibilitate de prelungire, cu obligația de a se păstra destinația actuală de  ”construcții administrative și social culturale”.
Predarea bunurilor se va face în baza unui proces – verbal de predare – primire de către o comisie desemnată în acest sens prin Dispoziția Primarului Municipiului Brad, în termen de 30 de zile de la data adoptării hotărârii.
Titularul dreptului de administrare va asigura întreținerea corespunzătoare a bunurilor imobile preluate, exercitând posesia și folosința asupra acestora, în condițiile legii.
Bunurile imobile date în administrare vor fi inventariate, anual, împreună cu reprezentanții proprietarului.
[bookmark: _Hlk158970429]Evidențele contabile ale Municipiului Brad și ale Grădiniței cu Program Prelungit „Floare de Colț” Brad se modifică cu influențele ce decurg din aplicarea prezentei hotărâri.
În contextul celor de mai sus am inițiat prezentul proiect de hotărâre prin care am propus darea în administrare Grădiniței cu Program Prelungit „Floare de Colț” Brad a unor imobile, proprietatea publică a Municipiului Brad și îl supun spre dezbatere și aprobare plenului Consiliului Local al Municipiului Brad în forma prezentată.
Am propus, de asemenea, împuternicirea Primarului Municipiului Brad să semneze, în numele și pentru Municipiul Brad, contractul de administrare. 
Invoc în susţinerea propunerii mele prevederile art. 2 lit. e) și art. 6 alin. (3) din O.G. nr. 71/2002 privind organizarea și funcționarea serviciilor publice de administrare a domeniului public și privat de interes local, cu modificările și completările ulterioare, ale art. 146 din Legea nr. 198/2023 a învățământului preuniversitar, cu modificările și completările ulterioare, ale art. 867 și următoarele din Legea nr. 287/2009 privind  Codul Civil, republicată cu modificările și completările ulterioare, ale art.108 lit. a), art. 129 alin. (1), alin. (2) lit. c) și lit. d), alin. (6) lit. b), alin. (7) lit. c), art. 298 - art. 301 din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. (4) din Legea nr. 554/2004 a contenciosului administrativ, actualizată.

